Author: Pa

Tisztelt Hölgyek és Urak!

A környezetvédelem néhány alapproblémájáról szeretném ezennel - továbbfejlesztés céljából - megosztani Veletek néhány gondolatomat.

A mohó és kapzsi ember fogyasztási igénye határtalan. Ha hideg van, fűteni akar és gatyában időzni otthonában, ha meleg van kint, hűteni kívánja lakását, irodáját. Ha tíz lépésnél messzebbre kell menjen, már autóval teszi, ha ehhez össze kellene hangolja a család programjait, inkább vesz további autót először az asszonynak, később a gyerek(ek)nek is.

Ha a mozgáshiánytól betegségek kezdik ki, a korlátlan orvosi ellátás mellé művi és energiaigényes konditermekbe jár, és bár fogytán a fosszilis energiahordozók, repülőgépes szállítással biztosíttatik már az egész lakott világ egységes zöldség-gyümölcs ellátása szezontól, évszaktól függetlenül.

Kié a Föld?

A bolygó minden lakójáé-e, és boldogan nyisson ajtót elöregedő társadalmunk a beözönlő produktív korú ázsiaiaknak és afrikaiaknak, vagypedig a társadalom felépítése az egyén-család-nemzet-haza  mozaikokból rendeződik össze, és ezt kell védenünk, megőriznünk?

Ebben a rendszerben a környezetvédelem dolga, feladata a Jóisten által megteremtett világ megóvása a mohósággal szemben, vagy a technokrata fejlődés a Jóistentől kapott adományunk, és az esőerdők, az elefántok vagy tigrisek siratása Isten ellen való vétek, hiszen "haladásunk" a genetikailag is kódolt parancs...

Tegnap-tegnapelőtt láttam a Duna TV-ben "A szegények papja" c. felkavaró filmet, ami a probléma egy másik vetületét domborította ki. A fanatikus és őszinte hitű pap, aki mindig minden gondolkodás nélkül áll a szegények (kezdetben bányászok, később római prolik/csövesek/hajléktalanok, még később nincstelen pakisztáni bevándorlók mellé. A film nagyszerű, és az ember hajlamos érzelmileg is teljesen azonosulni Luigi Atya szenvedélyes és önzetlen lakjával- de megoldás akkor az, hogy Románia összes cigánya és Afrika-Ázsia összes szegénye Európa szerencsésebb nagyvárosaiban kapjon élelmet, fedelet, gyógyszert?

Meddig terjedhetnek igényeink a Jóisten más teremtményeivel szemben történt evolúciós helyfoglalásunkban?

Érdekelnének tanult barátaim kapcsolódó gondolatai, és talán ezek lehetnének a rendezőelvei egy környezetvédelmi alapú Filozófiai Vitakör - és Alapítvány a Multidiszciplináris Kutatásokért című konferencia szervezésének - ha úgy gondoljátok!

Barátsággal: Zoltán